Viktige begreper fra kapittel 5

= Begreper =

Anbud
brukes om å utføre et oppdrag til en på forhånd avtalt pris. Å legge noe ut på anbud betyr at bedrifter kan levere inn sine tilbud om pris.

Arbeiderbevegelsen
er et fellesord som betegner fagforeninger med tilknytning til LO, og partiene på venstresiden som har tilknytning til disse fagforeningene.

Aksjonskanalen
Aksjonskanalen er en politisk påvirkningskanal som kan benyttes av både organisasjoner og enkeltpersoner. Dette gjøres gjennom ulike aksjoner for å skape oppmerksomhet rundt egne saker.

Assimilering
er en prosess hvor en etnisk minoritetsgruppe slutter å bruke sitt tradisjonelle språk og å praktisere alle andre særtrekk ved sin kultur, for heller å bli en del av majoritetskulturen.

Allmennpreventiv straff
vil si at en straff skal avskrekke resten av samfunnets borgere fra å begå kriminelle handlinger.

Arbeidsgiver
er en person, en bedrift eller en offentlig virkningsomhet som har en eller flere personer ansatt for å gjøre en jobb mot betaling.

Arbeidsgiverforening
er en interesseorganisasjon for arbeidsgivere som driver innenfor samme bransje. De forhandler om lønns- og arbeidsforhold med de ansattes fagforbund.

Arbeidsmarked
er alle ledige jobber og alle som ønsker å søke jobb innenfor en bestemt bransje.

Arbeidsmarkedstiltak
er et tiltak som har som mål å hjelpe arbeidsledige inn i de jobbene som tilbys.

Avskjed
fra jobb betyr at du mister jobben fordi arbeidsgiveren mener at du ikke har utført jobben slik du skulle, eller at du har brutt med andre lover eller regler som gjelder på arbeidsstedet.

Aksjer
er eierandeler i et selskap eller en bedrift, som kan kjøpes.

Attest
er et skriftlig dokument fra en tidligere arbeidsgiver, som forteller når og hvor lenge du hadde jobben, og eventuelt hvordan du utførte arbeidet.

Absolutt fattigdom
betyr at en lever på et minimumsnivå, og at en har problemer med å skaffe seg det som er nødvendig for å overleve.